
Dem Edlen Se⸗ 
ſtrengen vnd Ehrnvheſten / Heinrich 
pon Molfferſtorff zu Entſchitz / der Herr 
ſchafft Schoͤnburg Oberheuptman / meinem in⸗ 

ſonderen grosguͤnſtigen Derren / viel gnad / 

gluͤck / heil / vnd ein ſeliges newes 
Ihar durch Chriſtum 
Amen. 


Eſtrenger / Edler vnd Eh⸗ 
renvheſter / Guͤnſtiger lieber 
Herr Oberheuptman / Es iſt 
ein feiner loͤblicher vnd Chriſt⸗ 
licher gebrauch / das die Chri⸗ 
ſten einer dem andern ein gluͤckſeliges neweg 
Ihar wuͤnſchet / das ſie daſſelbige Gott zu 
ehren / jrer Seelen zu nutz / vnd zu beſſerung 
res Neheſtenvolbringen / vnd jnen alles wol 
vnd gluͤckſelig gehe. Denn dabey erinnert 
man ſich vnſer Erloͤſung / die vns Got durch 
ſeinen Son Chriſtum geſendet hat / welchs 
allein das rechte ſelige / vnd allein das ewige 
newe Ihar iſt. Zum andern / das wir auch 
gedencken / das wir ſolch 9 Ihar / Gott 

zu ehren / vnd vns zur wolfart an Leib vnd 
Seel anfahen vnd vollenden. Zum drit⸗ 
ten / das wir vns erinnern / das alles gluͤck / 
wolfart / vnd alles gutes ein gabe Gottes 
iſt / die er vns vmb ſeines lieben Sons wil⸗ 
len / aus lauter lieb vnd gunſt beſcheret / Vnd 
wenn es vis ein Jhar / Monat / Wochen / 
Tag oder Stund wolgehet / ſo ſollen wir 
vns erinnern / das es ein gabe vnd gnade 
Gottes iſt. | 
| Damit aber ſolcher Chriſtlicher ge⸗ 
brauch / auch von mir gehalten wuͤrde / wuͤn 
ſche ich E. G. vnd allen lieben Chriſten ein 
gluͤckſeliges Newes Ihar / das E. G. daſſel 
bige moͤge Gott zu lob / vnd beſſerung ewers 
Veheſten anfahen vnd volbringen / Amen. 


Weil es aber darneben der gebrauch iſt / 
das man zu ſolcher gluͤckwuͤnſchung des 
Hewen Thars auch pfleget eine gabe zuſen⸗ 
den / dabey man des gluͤckwuͤnſchers hertz / 
lieb vnd gunſt ſpuͤret / habe ich ſolchẽ brauch 

auch wollen halten. 181 N 
Vberſchicke derhalben E. G. nicht 
gelt / gut / oder zeitliche ehr / Sondern * 
| as co 


ler hoͤchſte vnd ſeligmachende Gut / welchs 

ttes Wort / darinne vns Gott ſein ve⸗ 
terlich hertz / gemuͤt / lieb / gunſt / vnd willen 
offenbaret hat / Nemlich das er vns allein 
wil gnedig vnd barmhertzig ſein / vnd vns 
hertzlich gerne alle vnſer ſůnde verzeihen 
vnd vergeben / vmb ſeines lieben Sons Ihe 
ſu Chriſti willen / welcher auch allein vnſer 
Heiland vnd Immanuel iſt. ner 


. , 


Vnd do mit ſolchs geſchenck E. G. de⸗ 

ſto lieber vnd angenemer / vnd ſich mit der 
zeit fein ordentlich reimete / hab ich die treff⸗ 
liche / gewaltige vnd gnadenreiche Prophe⸗ 
cey Eſaie am vij. capit. fur mich genomen / 
vnd dieſelbige auffs einfeltigſte ausgelegt / 
ſoutel Gott diſsmal gnade ſeines Heiligen 
Geiſts verliehen hat / Darinne E. G. reich⸗ 
lichen troſt ewrer Seelen erfinden werdet / 
die Gott vns durch das Newgeborne Kin- 

delein beſcher.t hat / Denn er iſt vnſer Im⸗ 

manuel / vnſer Gott / vnſer Erloͤſer / Heiland 

vnd Jheſus. Verhoffe es werde E. G. 
lieb vnd angeneme ſein / nicht vmb meiner 
anfeltigen auslegung willen / ſondern vmb 
A ih des 


des reichen troſts / vnd vmb der verſiches 
rung willen vnſers Chriſtlichen glaubens / 
welche beide vns gewaltig in dieſer Prophe⸗ 
cey vorgehalten werden / Gott der Vas 
ter vnſers / Erren Iheſu Chriſti / erhalt E. 
G. vnd vns alle bey der erkanten warheit 
ſeines Worts / Vnd gebe E. G. vnd vns 
allen ein glůͤckſeliges / friedliches Newes jar / 
vnd nach dieſem das ewige leben / Amen. 
Geben Glauchaw / am Newen Jharstage/ 
| 8 on vnſers Immanuel Geburt / 


E. G. williger Diener 


M. Bartholomeus 
Wagner / Pfarhert 
zu Glauchaw. 

Auslegung der ſcho⸗ 
nen herrlichen / vnd troͤſtlichen Pro⸗ 
phecey Eſaie / von L „ Tong 

2 Jheſu C ſe * 

Die Wort der Weiſſagung vnd 
Pprophecey Eſaie am 
vij. capit. 


Sie / Eine Jungfraw iſt ſchwan 
ger / vnd wird einen Son geberen / den 


| Eſaias ſo herrlich vnd gewal- 


— das auch ſolchs wider 
Turck / Jude / Deid / noch die 

* forten der Dellen / mit war⸗ 
heit vnd grund Schrifft koͤnnen vmb⸗ 
ſtoſſen / So wollen wir ſie itzt vor die hand ne⸗ 
men / Gott zu ehren / vnnd danck ſeinem lieben 
Son / auch zu verſicherung vnſers Glaubens an 


chuſtum / vnd darinnen fein ordentlich vnd ein- 
* feltig 


Fel 


len / damit die rnoerſtend 
Wache ge pf yaa feen me? 


gen tuch wollen wir betrachten 
erhorte / vnd mee ene 
— wich den pr het . — 
ler du opheten anzeiget ung 
fraw ſol ſchwanger werden / ane natuͤrlichen ge⸗ 
brauch / vnd zu thun Wennlichs Samens vvnd 
ein Rindelein 1 
Zum andern / vonder der DenſehwerdungChn 
ſti / das er w arpaſtighd) n — natuͤrlicher 
Menſch / von Maria der Jungfrawen geboren 
ſey / ausgenomen die Suͤnde / Denn Chriſtus iſt 
nicht in ſunden empfangen vnd geboren / wie wir 
arme ſuͤndliche Menſchen / Sondern durch den 
Deiligen Geiſt / wie ſolchs vom Engel Warie 
verkuͤndiget. 
—— dritten / etliche Vrſachen / W Warumb 
. —.— hat muͤſſen zugleich warer Wenſch vnd 
Ott ſein. 
Zum vierdten / von dem troͤſtlichen vnd herr⸗ 
lichen Namen des Kindleins / welchs IO A⸗ 
Wes genennet iſt worden. Von dieſem al 
lem / Chriſtlich zu handlen vnd zu lernen, 
verleihe vns Gott / der Vater aller gna 
den ſeinen Deiligen Geiſt / 


8 * 


Erſtlich 


von einem groſſen vnd ynbegreifflichen 
3 ones 4 das _ Jung: 
fraw ſchwanger iſt / we ol einen Son gebe⸗ 
ren / des Namen ſie heiſſen fol ID ALTOEL/ 
das iſt / Gott mit vns / Vnd ſol ſolchen Son ane 
naturlichen gebrauch menſchliches geſchlechts 
empfahen vnd geberen. Vnd wird billich / ei⸗ 
gentlich vnd recht ein wunderwerck Gottes genen 
net. Denn ſolch werck iſt vnmuͤglich allen Crea⸗ 
turen / allen Engeln vnd Menſchen / Ja wenn 
alle Creaturen / auff einen hauffen zuſammen ge⸗ 
ſchmeltzet weren / ſo were jnen doch allen vnmoͤg⸗ 
lich / das ſie ſolten dis wunderwerck thun / vnd ei⸗ 
ne Jungfraw / nicht allein ane Mennlichen Sa- 
men ſchwanger machen / ſondern auch der Jung 
frawen frucht nennen Immanuel / mit namen 
vnd that. Denn welche Creatur kan das thun? 
Welcher Engel kan das von jm rhuͤmen? Wel⸗ 
cher Menſch hat ſolchs ſemals vorgenomen zu 
thun / Ich geſchweige / das ers ſolt gethan ha⸗ 
ben? der wer kan ſagen das je zuuor auch des 
gleichen geſchehen ſey / oder noch geſchehen wer⸗ 
de? o Darumb iſt es allein Gottes werck / vnd 
wird auch allein ſein bleiben / Iſt allein auch dis 
mal geſchehen / vnd wird gewislich nicht mehr ge 
ſchehen / die weil Dimel / Erden / Son / Pon / 
vnd die Welt ſtehen wird. 
Ich halt dafur / das ſolchs der Teuffel / vnſer 
vnd Gottes ergſter feind / ſich offt vnterſtanden 
B habe / 


. Aſtlich ſaget alhle der Prophet Eſaias / 


be / ſolche werck Gottes nachzuthun. Nicht dar- 
umb / das er Gottes ehr preiſete / vnd vnſern glau⸗ 
ben dadurch beſtetigte / Sondern das er Gottes 
ehr vnd ſeine verheiſchung vnehrete vnd verfelſch 
te / vnd vns in vnſerm glauben zweiuelhafftig ma 
chete / Aber Gott hat jm wunderbarlich geſtew⸗ 
ret / vnd ſein wunderwerg vnd zuſagung rein von 
ſeinen ligen erhalten vnd beſchuͤtzet. 


Darumb iſt es allein Gottes werck / darinne 
er ſein krafft / macht / gunſt / gnad vnd lieb gegen 
vns gepreiſet. Denn es ſagt der Prophet Eſai⸗ 
as / Es iſt ein Jungfraw ſchwanger / die ſol einen 
Son geberen. O wer hat ſolchs jemals geſe⸗ 
hen? Wer hat ſolchs jemals erfaren® oder ge 
hort? ð Oder in welches menſchen hertz iſt es je- 
mals kommen? Das ein Jungfraw ſol ſchwan 
ger werden / vnd einen Son geberen / ane natuͤr⸗ 
lichen gebrauch des menſchlichen Geſchlechts. 
Doch iſts alſo warhafftig geſchhehen — 
das ſolchs alle Engel / die Menſchen / ja alle Teuf 
fel bekennen muͤſſen / vnangeſehen / wie vnmuͤg⸗ 
lich ſolchs iſt allen Menſchen / allen Engeln vnd 
Creaturen / Aber bey Gott iſt nichts ynmilg- 
lich / Ihm iſt leicht alles zuthun / was er nur wil / 
wie ſHm beide Engel vnd Menſchen / ſampt der 
Deiligen Schrifft gezeugnis geben. Denn es ſa⸗ 
get Dauid / im 55. Pſalm alſo. Alles was er wil 
das thut er / im Dimel / auff Erden / im Meer / 
vnd inn allen Luͤfften. Im 33 _ — 7 

pricht / 


* n 


— geſchichts / So er gebeut / ſo ſtehets da. 
eremias am 3z. capit. Ach D ERA Gott / Si⸗ 
he / du haſt Dimel vnd Erden geſchaffen / durch 
dein. groſſe krafft / vnd durch deinen ausgeſtreck⸗ 
ten arm / Onnd iſt kein ding fur dir vnmuͤglich. 
Denn Gott iſt gros von Rath / vnd mechtig von 
Vnd preiſet auch ſolch wunderwerct vn⸗ 
ſer Chriſtlicher glaub vnd bekentnis / Das wir 
gleuben vnd bekennen / das Chriſtus nicht allein 
von dem Deiligen Geiſt entpfangen / vnd aus 
Maria geboren ſey / ſondern das wir auch gleu⸗ 
ben vnd bekennen / das Daria die Mutter Chriſti 
ſey ein ware reine Jungfraw blieben / fuͤr der ge⸗ 
burt / in der geburt / vnd nach der geburt / Dar- 
umb auch die Chriſtliche Kirche ſolche wunder⸗ 
werck rhuͤmet inn dieſem Chriſtlichen Geſang / 
Gleich wie die Sofi durchſcheinet das Glas / vnd 
es doch nicht zerbricht oder verſeret wird / Alſo iſt 
auch Chriſtus geboren aus der Jungfraw Ma⸗ 
ria / ane verletzung jrer Jungfrawſchafft. 


Ob ich aber ſolch wunderwerck nicht mit met 
ner vernunfft vnd weisheit faſſen kan / noch mit 
Blut vnd Fleiſch verſtehen / Denn es gantz vnd 
gar wider vernunfft vnd alle weisheit gehet vnd 
ſich ſtoͤſſet / ſo ſol ichs doch gleubẽ / vnd Gotte / ſei 
nem Wort vnd ZJuſagung / ſtadt vnd raum in mei 
nem hertzen geben / Def allein durch den glauben 


an Gottes Wort / kan man (che 8 / groffe 


vnd vnerforſchliche Wunderwerck faſſen /begreif 
fen vnd verſtehen / ſonſt iſt es allen Menſchen / En 
geln vnd Creaturen ynmoglich. Konnen doch 
die Menſchen nicht natuͤrlicher weiſe ſich berich- 
ten vnd gleuben / das Gott Dimel / Erden / Son / 
Mon / vnd alles / aus nichts / allein durchs Wort 
geſchaffen habe / Wie wollen denn wir mit vn⸗ 
ſer vernunfft ein ſolches hohes / wunderbarliches 
vnd vnerhoͤrtes werck faſſen vnd verſteheng Dar 
umb mus man allein auff Gottes Wort vnd ſeine 
verheiſchung ſehen / vnd vns gantz vnd gar / mit 
aller vnſer vernunfft vnd weisheit gefangen ge⸗ 
ben / wie die liebe Jungfraw Maria gethan hat / 
Die diſputirt nicht lange mit dem Engel / vnd fra 
get ob es auch muͤglich were / ob es auch koͤndte 
mit vernunfft vnnd weisheit begriffen werden / 
Sondern ſie gleubet Gott vnd ſeiner zuſagung / 
vnd ſpricht / Fiat mihi ſecundum uerbum Domini. Mir ge⸗ 
ſchehe nach dem Wort des IYJEXRELYLT / Alſo 
ſollen wir auch gleuben vnd ſprechen. Vns ge⸗ 
ſchehe nach dem Wort des JIJEXNELYT. 


Das iſt das Erſte / von dem hohen vnd groſs 
ſen wunderwerck Gottes / das ein Jungfraw iſt 
ſchwanger worden / ane natuͤrlichen gebrauch 
menſchliches geſchlechts / vnd einen Son gebo⸗ 
ren / den ſie hat geheiſſen Immanuel / das iſt / 
Gott mit vns. Wir aber len fuͤrnemlich dieſe 
ſtick vnd lehr daraus faſſen ynd mercken. 


Lehr 


Lehr die man aus dem Wunderwerck 
Gottes mercken ſol, 
N itlich / das Gott alle ſeine verheiſchung 
E trewlich halte vnnd volkoͤmenlich erfille/ 
was er zuſage / Ob er wol dieſelbige ein zeit⸗ 
lang auffſcheubet / doch komet er denſelbigen ent⸗ 
lich trewlich nach. Et quod Deus differt,illud non auffert, Al⸗ 
ſo hat er auch alhie warhafftig erfuͤllet / was er zu 
uor durch den Propheten Eſaiam / vnd andere ge 
weiſſaget hat. 

Zum Andern / das Gott allmechtig / vnd jm 
nichts vnmůglich ſey / wider im Himel noch auff 
Erden / Ob gleich ſolchs bey den menſchen vn⸗ 
muͤglich ſcheinet / vnd iſt / ſo iſt doch bey Got alles 
muͤglich. Bey den menſchen iſts vnerhoͤrt gewe 
ſen / vnd allen Creaturen vnmuͤglich / das ein 
RE ſol ſehwanger werden / ynnd einen 

on geberen / ane mennlichen Samen / Aber 
bey Gott iſt es leicht vnd muͤglich / wie wir es er⸗ 
faren / vnd zu troſt vnſer ſeelen empfangen haben. 

Zum Dritten / die rechte form vnd weiſe / wie 
man die Wunderwerck Gottes faſſen / greiffen 
vnd verſtehen kan / Temlich dem Wort Gottes / 
vnd ſeinen verheiſchungen warhafftig gleuben / 
vnangeſehen / ob folch- wort vnd verheiſchung 
gantz vnd gar vor vnſern augen nerriſch vnd vn⸗ 
miglich ſcheinet. Denn es iſt ein ſonderlich 
werck Gottes / das er alles ſeinthun vñ wirckung 
dahin richtet / das er damit aller menſchen weis⸗ 

D it heit 


500. jar / vnd muͤſſen noch in der jrre gehen wie 


heit gefangen neme / Darumb ſol ſich — 
an den Wercken Gottes ergern / ſondern elbi⸗ 
gen gleuben / wider ſein eigen vernunfft vnd weis⸗ 
heit / Dnd iſt das ſonderlich ein nuͤtzliche vnd noͤ⸗ 
tige lehre / die wol zu mercken iſt / Denn ane dieſe 
form vnd weis / kan man ſunſt keinen Artickel des 
glaubens faſſen noch begreiffen / ſonder man ver⸗ 
acht dieſelbigen / vnd ergert ſich daran. Denn 
glaube vnd vernunfft koͤnnen nicht zugleich bey 
einander ſein / Denn es ſtoͤſt ſich die vernunfft an 
dem glauben / vnd der glaub an der vernunfft. 
Jum vierdten / ſehen wir hierinne die groſſe bos 
heit / verſtockung vnd blindheit der Juden / das ſie 
die klare verheiſchung Gottes nicht allein verach 
ten / vnd in wind ſchlagen / Sondern daruͤber zu 
fallen / aus lauterm neid / freuel / mutwil vnd bos⸗ 
heit / vnd verfelſchen dieſelbigen mit falſcher aus⸗ 
legung / vnd anderer deutung / Ja faren auch 
daruͤber zu vnd ſchenden vnd leſtern den Son Got 
tes vnd Mariam / Mit dieſen Gottloſen / verſtock 
ten vnd verfluchten leuten / wollen wir nichts zu⸗ 
thun haben / Denn es iſt alles vermanen / alles 
ſchreiben / alles bitten vnd flehen an jnen verloren. 
Sie haben eiſerne ſtirn / vnd ſteinerne hertzen / Sie 
ſind halsſtarrig / vnd widerſtreben allezeit Gott / 
ſeinem Wort vnd Verheiſchungen / Denn weil ſie 
Gott hat nicht koͤnnẽ erwinnen / weich vnd muͤrbe 
machen / durch die greuliche / grauſame vnd er⸗ 
ſchreckliche ſtraff / die nu geweret hat lenger denn 


ver⸗ 


perfluchte vnd verlorne leut die nimermehr troſt 
vnd heil erlangen werden. So wird auch viel we 
niger vnſer lehr vnd vermanen helffen / vnd ſie zu 
erkentnis jrer ſtinde bringen. Darumb laſſen wir 
ſie faren mit jren verſtockten vnd widerſpenſtigen 
hertzen / vnd ſie erwarten der ewigen ſtraff / verma 
ledeiung vnd verdamnis Gottes / darnach ſie frey 
vnd mutwillig geſtrebet / die ſie auch gewislich er 
langen werden / Amen. Denn wer Gott vnd 
ſeinem wort nicht folgen vnd gleuben wil / ſon⸗ 
dern das verachten / leſtern / ſchenden / vnd luͤgen 
ſtraffen / denſelbigen wil Gott wider leſtern vnd 
ſchenden / Vnd wer nicht in Dimel wil / dem ſol 
die Delle ſperrweit auffſtehn. 

Dis ſind die fuͤrnemſten lehr des Erſten Arti 
ckels / die man fieiſſig behertzigen ſol / damit man 
ich wiſſe inn Gottes Wunderwerck zuſchicken / 
vnd ſich denſelbigen mit vernunfft / Blut vnd 
Fleiſch / vnd allen vnſern krefften gefangen geben 
vnd vnterwerffen / vnd allein an ſeinem Wort feſt 
vnd ſtarck halten. 


Der Ander Artickel. 


Vm Andern / wird in den worten des Prophe 

ten Eſaie gewaltig erweiſt / das Chriſtus wa 
rer natuͤrlicher Wenſch iſt / geboren von der 
Jungfrawt Maria / doch ane ſünde / vñ gebrauch 
menſchlichs geſchlechts / deñ es ſagt der Prophet / 
Sihe / ein Jungfraw iſt ſchwanger / vnd cyrd ei⸗ 
nen 


nen Son geberen. Weil nu Chriſtus der Son 
iſt / vnd Maria die Mutter / welche Chriſtum ge⸗ 
tragen / vnd vnter jrem hertzen natuͤrlicher weiſẽ 
erneeret hat / vnd von welcher Chriſtus Blut vnd 
Fleiſch empfangen / So kan ja niemand leug⸗ 
nen / Chriſtus mus warer natuͤrlicher Menſch 
ſein / Vnd zeugen folchs auch gewaltig die wort 
des Engels / welcher mit dem Propheten ein 
mund vnd wort fuͤret / Luce am 1. capit. Fuͤrchte 
dich nicht Maria / du baſt gnade bey Gott fun⸗ 
den. Sihe / Du wirſt ſchwanger werden im Lei⸗ 
be / vnd einen Son geberen / des Namen ſoltu 
Iheſus heiſſen. 

Die zeuget der Engel / das Maria die Jung 
fraw eine Mutter ſein ſol des Kinvleins oder des 
Soͤnleins / Sol ſie nu ein Mutter ſein / vnd jn in 
jrem Leibe tragen vnd erneeren / ſo mus je dieſel⸗ 
bige Geburt Blut vnd Fleiſch / Leib vnd Seel ha⸗ 
hen / wie ein ander Menſch/ ausgenomen die ſün⸗ 
de. So zeugen ſolchs alle werck vnd thaten 
Chriſti / nach der menſcheit geſchehen / Er hat 
geſſen / getruncken / geſchlaffen / gewacht / vnd al 
le andere natuͤrliche vnd menſchliche wirckung 
vnd actiones gethan / die jc: keim Gott noch Engel / 
ſeiner ſubſtantz nach / gebuͤren. So muͤſſen ſe alle 
menſchen bekennen / das er gelidten hat / geſtorbẽ 
vnd begraben iſt / welche werck allein der menſch 
heit Chriſti zugeeigenet werden / vnd nicht der 
Gottheit / Denn dininitas eſt omnis paßionis expers, Gott 
heit Ran nicht leiden / ſterben / oder begraben — 
1: ens 


ben. Alſo nennet auch Chriſtum die Schrifft den 
Samen eines Weibes / Ein Samen Abrahe / vnd 
Dauids. Aus welchen allen klar / hell / vnd of- 
fentlich erweiſt wird / das Chriſtus warer vnd na 


tuͤrlicher Menſch iſt / doch ane ſuͤnde. 


Wie aber ſolchs ſein kan vnd muͤglich iſt / das 
Chriſtus hat ſollen von (Daria / Fleiſch vñ Blut / 
Ceib vnd Seel entpfahen / vnd doch ſolchs alles 
ane ſůnd / das iſt vns vnd allen menſchen vnd En⸗ 
geln zu hoch zu erſteigen / Darumb wollen wir 
ſolchs gerne faren laſſen / vnd yns abermal mit al 
ler vnſer vernunfft / witz / weisheit vnd verſtand 
gefangen geben / vnd Gottes Wort / vnd der Dei 
ligen Schrifft allein gleuben. Das aber ſolchs 
die Juͤden nicht gleuben / leit nicht viel dran / Gott 
wird jrent halben nicht ſein Wort / werck vnd ver⸗ 
heiſchung auff heben / Vnd das ſolchs alles jnen 
ergerlich ſcheinet / vnd vns Chriſten darumb ver⸗ 
ſpotten vnd verſpeien / darnach fragen wir auch 
nichts / Denn es iſt ein ſonderliche weisheit Got⸗ 
tes / das alle ſeine v erck / muͤſſen der welt Thor- 
heit heiſſen. Das darnach viel Retzer das wider 
fochten haben / vnd ſich vnterſtanden die Menſch 
heit Chriſti zuuerneinen / ſol vns nicht wunder ne⸗ 
men / Denn der Teuffel hat allewege ſeine organe 
vnd inſtrument / dadurch er Gottes Wort geden⸗ 
cket zuuerfelſchen / vnd den lieben Chriſten / den 
troſt den fie haben an Chriſto Iheſu / *” zu⸗ 

reiſſen / 


reiſſen / Aber das ſol ynſer troſt ſein / das Gott 
der DER A dem Teuffel / Juden / Tuͤrcken / Dei 
den vnd Ketzern / bis auff dieſen tag / gewaltig 
vnd wunderbarlich geſtewret / vnd ſolchs wird er 
auch noch thun. 


Dieſe gezeugnis der Propheten / des Engels / 
vnd der Deiligen Schrifft / von der menſchlichen 
natur Chriſti / ſol man wol faſſen vnd ins hertz 
drucken / auff das wir vnſers glaubens von Chri⸗ 
ſto gewis ſein / vnd die luͤgen des Teuffels / vnd al 


ler Zottloſen Juden vmbſtoſſen moͤgen. Das ſey 
Firtzlich ron dem Andern Artickel / Denn ich ein 
Predigt / vnd nicht ein Buch ſchreibe. Aber aus 
dieſem Andern Artickel / ſol man dieſe lehr merckẽ. 
Lehr des Andern Artickels. 

Aſtlich / das Chriſtus Jheſus warer natuͤrli⸗ 
E cher Menſch ſey / geboren von der Jungfraw 

Maria / wie wir in vnſerm Glauben bekennen 
vnd gleuben / vnd Gott durch ſein Wort vnd Ver 
heiſchung verſprochen / Doch ein heiliger vnd al 
lein gerechter Menſch / ane ſuͤnde / vnd zu thun 
mennliches Samens. 

Zum andern / die groſſe feindſchafft des Teuf 
fels / wie ſich derſelbige — anfang der Geburt 
Chriſti mit gewalt ynterſtanden / ſolchen — 


zu verunreinigen vnnd yerfi durch ſeine 
werckzenge die Retzer / Aber Gott hat jm wun⸗ 
derbarlich geweret / vnd alle Retzer grewlich vnd 
ſchendlich hingerichtet. Denn die Manichei ha⸗ 
hen Chriſtum gehalten nicht fur einen waren men 
ſchen / ſondern fur ein geiſtlichen leib / als ein Ge- 
ſpenſt vnd Geſicht. ber ſolchs iſt des Teuffels 
werck / eingebung vnd luͤgen. Denn wie kan Chri 
ein geiſtlicher Leib ſein / den man nicht greif⸗ 
en noch taſten kan / wie Thomas den DERren 
Chriſtum gegriffen vnd getaſtet Hat. 


Valentiniani die Retzer ſagen / er habe ein 
ZDimeliſchen Leib vom Dimel gebracht / vnd den 
ſelbigen nicht ron (Daria empfangen / Aber ſol- 
ches ſein grobe vnd grewliche jrthumb vnd leſte⸗ 
rung Gottes / vnd koͤnnen durch offentliche helle 
gezeugnis der Schrifft widerleget vnd vmbge⸗ 
ſtoſſen werden / darumb ane not / hie viel zeit zu 
zubringen. 


Zum dritten folget die Frage. 
W Arumb denn Chriſtus nicht allein warer 


Menſch ſein mus / ſondern auch warer 
| Gott / vnd alſo in einer Perſon zwo Natu⸗ 
ren vereiniget / wunderbarlicher vnd vnbegreiff⸗ 
licher weiſe ? Darauff ich dieſe Vrſachen gebe / 
vnd ſage das ſolchs darumb geſchen ſey. 244 
vil C 6 Erſtlich 


234. 
— 


va 1 


Erſtlich / das das menſchliche Geſchlecht 
durch gleiche Natur wider erloͤſet wuͤrde. Denn 
gleich wie durch einen menſchẽ das gantze menſch 
liche Geſchlecht inn Suͤnde / Gottes Zorn / vnd 
ewige Verdamnis gefallen / Alſo hat muͤſſen das 
menſchliche Geſchlecht widerumb von Suͤnd / 
Gottes ⁊orn / vnd ewiger Verdamnis / durch ei⸗ 
nen menſchen erloͤſet werden. | 


Darnach von wegen der Verheiſchung Got: 
tes / welche von menſchlicher natur des Erloſers 
vnd Seligmachers zeugen / derhalben hat Chri⸗ 
ſtus muͤſſen auch warer menſch ſein / Die Verhei 
ſchungen aber ſind ewer liebe bekand / derhalben 
an not hie anzuziehen. Denn im 1. Buch der 
Schoͤpffung am Z cap. wird Chriſtus ein Samen 
des Weibs genennet / das iſt / ein Menſch. Am 
ZZ, cap. wird er genant Abrahams Samen / Nu 
iſt Abraham aus menſchlicher Natur / darumb 
mus auch ſein Same alſo ſein. Homo generat hominem, 
Doch ane ſuͤnde. So wird er Dauids Son / Sa- 
men vnd gewechs genennet. 


Zum dritten / mus er warer Gott vnd Menſch 
ſein / das er durch ſein krafft vnd macht koͤnne uber 
winden / Suͤnd / Tod / Teuffel / Dell / vnd ewige 
Verdamnis / vnd Gerechtigkeit / Leben vnd Selig 
keit wider bringen / Denn der Suͤnden / Tod / 
vnd ewiger Verdamnis obſiegen / vñ Pie 


liche ſtarcke Feinde uͤberweldigen / vnd ſie gefan⸗ 
gen nemen / ſind nicht werck eines ſchlechten men⸗ 
{en / ſondern Gottlicher krafft vnd allmechtig⸗ 
keit / Solten nu ſolche vnuͤberwindliche Feinde 
vnd Widerſacher des menſchlichen Geſchlechts 
uͤberwunden vnd erlegt werden / So hat Chri⸗ 
ſtus muͤſſen zugleich warer Gott vñ Menſch ſein. 


Zum vierdten / vmb des groſſen erſchrecklich⸗ 
en vnd vntreglichen zorn Gottes willen / welchen 
kein Menſch auff Erden hat koͤnnen verſoͤnen / 
vnd denſelbigen wegnemen / Denn alle Engel 
vnd Menſchen haben ſolchen zorn Gottes nicht 
wenden koͤnnen / Aber Chriſtus der ware Got⸗ 
tes vnd Marie Son / hat ſolchs muͤſſen thun / da⸗ 
mit er vns wider bey Gott verſonet / vnd friede 
machete. Das iſt eine ſchoͤne herrliche Orſa⸗ 
che / die vns erſtlich erinnert des grewlichen vnd 
erſchrecklichen zorn Gottes uͤber die ſuͤnde / Dar⸗ 
nach der groͤsheit der ſuͤndẽ / das ſie auch hat ton 
nen kein Menſch hinweg nemen / denn allein der 
Son Gottes vnd Maria / Zum dritten, die groſ- 
ſe liebe Chriſti gegen dem menſchlichen geſchlech 
te / das er ſich ſo hoch hernieder gelaſſen / vnd ſich 
in vnſer arm / ſchwach Blut vnd Fleiſch verklei⸗ 
det / das er allein den zorn Gottes ſtillete. 


Zum fuͤnfften / vmb beſchuͤtzung vnd defen⸗ 
ſſon tdillen der Chriſtlichen Ne * 
m 


find ſo viel grewliche / gewaltige vnd erſchreckli⸗ 
che Feinde der Chriſtlichen gemein / das es vn⸗ 
muͤglich iſt / das ein Menſch / ja alle Denſchen 
vnd Engeln die Kirche erhalten koͤnnen / an 

ſte / Denn ſehet was Sund / Tod / Teuffel / 

le / vnd ewige Verdamnis fuͤr groſſe ſein / 
die ſich vnterſtehen / tag / nacht / alle ſtunden vnd 
augenblick / alle Chriſten in abgrund der Dellen 
zu ſtoſſen? Wer wil allen Retzern / Rotten / fal⸗ 
ſchen Lerern / in der weiten welt / widerſtehen / den 
weren vnd ſtewren / die Gottes Wort / die hoch⸗ 
wirdigen Sacrament verfelſchen / vnd die Gemet- 
ne Gottes verfuͤren? 


Wer kan vnd mag allen Tyrannen / Blut⸗ 
hunden / falſchen Chriſten / vnd Verfolgern ſei⸗ 
ner RAirchen ſtewren vnd weren? Die lieber wol⸗ 
ten das kein Chriſt nie geboren were / Vnd wenn 
ſie auch die Chriſten koͤndten alle auff einen tag 
oder Stund vmbbringen / vnd ertoͤdten / ſo were 
es jr hoͤchſte freud. Wo nu Chriſtus allein ein 
Menſch / vnd nicht warer Gott were / ſo hetten 
die Chriſten muͤſſen lange ausgetilget werden/ 
vnd von der Erden in abgrund der Dellen geſtoß 
ſen / Weil er aber iſt warer Menſch vnd Gott / 
ſo ſollen alle Tyrannen / Rotten vnd Retzer zu 
grund gehen / vnd ſchendlich / hie zeitlich vnd dort 
ewiglich vmbkomen. Dnd die Chriſtliche Rir⸗ 
che ſol bleiben vnd beſtendig ſein / Wie auch an 


ſtus / MDatth. am 16. capit. den trefflichen ſpruch 
einfiiret/ Die Pforten der Dellen ſollen nicbts 
dawider vermaͤgen noch — Sollen 
die Pforten der Dellen / Sund / Tod / Teuffel / 
vnd ewige Verdamnis / nichts an der Gemeine 
Gottes auff bringen noch ſchaffen / So wer⸗ 
dens viel weniger die Retzer / Rotten / Tyrannen / 
Biſchoff vnd Bebſte thun. Pnd das iſt uͤber⸗ 
aus ein troͤſtliche V rſache allen lieben Chriſten / 
dabey ſie ſollen verſichert ſein / das Chriſtus ſei⸗ 
ne Airche vnd Gemeine ſcbiitze / regiere / vnd wun 
derbarlich mit groſſer macht vnd gewalt erhalte / 


wider alle gewalt auff Erden. 
echſten mu 
— — eaſe yp oo er — anc 


vnd Friedmacher / beide zwiſchen Gott vnd 
— , N 


Dieſe Vrſachen an / warumb Chri⸗ 
ſtus hat muſſen warer vnd {1D ſein / 
Das aber Chriſtus ſep warer Gott vnd LPenſch/ 
zeuget die Schrifft / vnd Chriſti Werck / Ampt / 
Arafft vnd Macht gewaltig Wie wir hoͤren 
werden im Namen JMIMDALIDER, 


Vm Vierdten vnd letzten / leſt es der Prophet 
3 nicht dabey bleiben / 1 * 


ein Jungfraw ſchwanger / vnnd ſie wird einen 
Son geberen / Sondern gibt auch dem lieben 
Soͤnlein einen ſchoͤnen herrlichen Namen / vnd 
heiſt es IDW AN DE / das iſt ein Debreiſch 
wort / vnd koͤmpt vom 8 / ond 5 

G S/ 


heiſt auff Deutſch / TT JT Y 

oder / GOTT fir Ons: In dieſem ſchoͤnen 
vnnd troſtreichen Namen / ſollen wir dieſe zwey 
ſtuͤck wol betrachten. Erſtlich / das das Kind: 
lein fol von natur / art vnd Eſſentz warer Gott 
ſein / vnd nicht ein ſuͤndiger armer LDenſch / wie 
wir ſein. Vnd ſolchs ſol vns auch troͤſten / denn 
wir hie offentlichen durch den Propheten uͤberzen 
get werden/ das _ warer Gott iſt/ von na⸗ 
tur vnd Effentz Goͤttliches weſens / Zu trotz al 
len Ketzern vnd Rotten Zu trotz allen 

ten vnd verdampten Juͤden vnd Tuͤrcken / ſo ſol⸗ 
ches leugnen vnd anfechten. 


Darnach / ſollen wir das fuͤr allen dingen 
warnemen / vnd ja wol behertzigen / das er 8 
net wird JM MALTOET / das iſt/ GOT 
mit Ons / oder GOTT fir Vns. Denn ob 


wir gleich gleubten / das Chriſtus warer Gott 
von natur vnd Gottlichem weſen geboren were / 
vnd wir gleubten nicht / das er Vnſer Gott / oder 
Vns zu troſt geboren were / So huͤlffe vns beide 
ſeine Gottheit vnd Geburt nichts / Vnd wie wir 


in dem erſten ſehen Chriſti Natur vnd Song 


Alſo befinden wir hie auch ſein Ampt / Werck rnd 
Wirckung / das iſt Warumb Chriſtus geboren 
ſey / Was er vns mitze vnd helffe / Nemlich / das 
er vnſer ſuͤndliche vnd vnreine Geburt / rein vnd 
heil! mache / vnd alle ſtinde von Adam angeer⸗ 
bet / hinweg neme / vnd ewiges leben vnd ſeligkeit 
dafur gebe. Denn ſunſt iſt es vnmuͤglich ſelig zu 
werden / oder gnad vnd vergebung der ſtinden zu 
erlangen / wenn wir nicht gleuben / das er vnſer 
mmanuel / das er vnſer Gott vnd Erloſer ſey / 
ie wir denn dieſe heilige tage ſingen / inn dem 
ſchoͤnen vnd herrlichen Geſang / Ein Rindelein ſo 
loͤbeleich 4c. Wer Ons das Kindlein nicht gebo⸗ 
ren / So weren wir all zumal verloren / Das heil 
2 vnſer alle. Dieſe wort ſolten alle liebe frome 
faſſen / in jr hertze ſchreiben / daran gleu- 
ben / Sich an jrem Todesbette damit troͤſten / 
Vnd iſt gewislich war / weſi ein Chriſt dieſe wort 
betrachtet / vnd warhafftiglich gleubet / So kan 
er nimmer mehr verloren noch verdampt werden / 
Denn Chriſtas iſt darumb vnſer Immanuel / vn⸗ 
ſer Erloͤſer vnd Seligmacher / auff das alle fo an 
jn gleuben / ſollen nicht verloren werden / ſondern 
das ewige leben haben. Mit dieſem Namen Im⸗ 
manuel / kommen die andern Propheceyen ron 
Chriſto auch huͤbſch uͤber ein / Ob fie wol mit 
andern worten geſchrieben werden / ſo bekennen 
ſie doch alle / das Chriſtus allein der Seligma⸗ 
cher vnd Erloͤſer des menſchlichen S, 
ey 


ſey / Wie nu hie Efaias Chriſtum nennet JM? 
LOALTOEE / Alſonennet jn der Engel Je- 
SD M / welchs auff Deutzſch heiſt ein Selig⸗ 
macher / ein Siegman / oder Leland / in dem al⸗ 
lein ſtehe alles heil / aller troſt / vnd das ſonſt kein 
heil noch troſt / auſſer dieſem Jheſu ſey / Wie auch 
Petrus bekennet in Geſchichten der Apoſtel / am 
4. cap. Es iſt in keinem andern heil / iſt auch kein 
ander Name den Menſchen gegeben / darinne wir 
ſollen ſelig werden. Am 10. capit. desgleichen: 
Von dieſem zeugen alle Propheten / das durch ſei⸗ 
nen amen alle die an jn gleuben / vergebung der 
ſtinden entpfangen ſollen. Jeremias koͤmpt mit 
Eſaia vnd dem Engel fein uͤberein / im 23. cap vnd 
ſpricht / Er wird genennet werden 4. 
ſtitia noſtra, das iſt / DE AA vnſer erechtigkeit / 
Darinne er erſtlich gewaltig erweiſet / das Chri⸗ 
ſtus warer Gott ſey / den er nennet Chriſtum / mit 
dem Debreiſchen wort Jehouah / welchs allein 
Gott / vnd keiner Creatur / wider im Dimel noch 
auff Erden gegeben wird / es fey ein Engel oder 
Oenſch / ſondern alleine Gott / welchs auch die 
verſtockten Juͤden muͤſſen one danck der warheit 
zum gezeugnis bekennen. 


_ andern berveiſet Jeremias / das Chri- 
ſtus fol ynſer Gerechtmacher ſein / vnſer Gerech⸗ 
tigkeit / Nicht allein vor ſein Perſon gerecht / ſon⸗ 
dern das er auch ſol ſeine gerechtigkeit — 


thellen / ſol gantz vnd gar vnſer ſein / mit allen ga⸗ 
ben / guͤtern vnd wolthaten die er hat / Das heiſt 
recht von pate s geprediget / Das beiſt voll 
ſein des heiligen Geiſts / das man bekennet / das 
Chriſtus Onſer / Vnſer / Vnſer 8 ſey / 
Vnſer Immanuel / Vnſer Jbeſus/ Vnſer Jeho⸗ 
nan Wie (ow auch Paulus vier herrlicher rnd 
Namen gibet/inder1. zun Corinth. am 
L. =3— 4 — who yon Gott gemacht iſt zur 
Weisheit / zur Gerechtigkeit / vnd zur Deiligung 
vnd Erloͤſung / auff das (wie 88 ſtehet) 
Wer ſich rhuͤmet / der rhůͤme ſich des DER NL I. 
Alhie moͤcht man die Propheten her nemen / vnd 
nach einander ſetzen / do wuͤrde man wunder ſe⸗ 
hen / wie ſie den DeErrn 8 heben / 
. hg jn waren Gott vnd WMenſchen rhuͤ⸗ 
einen Erloͤſer des gantzen menſchlichen 
Gesch / Aber ſolchs macht nicht eine / ſon 
dern viel predigt / Darumb gnug mit dieſen ge⸗ 
zeugniſſen. Wir aber ſollen fuͤrnemlich vnd ſon 
derlich aus dieſem letzten Artickel das mercken. 


Lehr des letzten Ar⸗ 


tickels. 


Aſtlich / das Chriſtus warer Gott vnnd 
Wensch tes der einige Erloͤſer vñ Seligma 
, 8 


2 


Vnd ſey auch ſonſt kein ander Name den Mens 
{en gegeben / dardurch ſie ſelig werden / Wel⸗ 
ches ein trefflicher vnermeslicher troſt iſt allen be⸗ 
trübten hertzen / vnd angefochten gewiſſen. 


Zum andern / das die werck nicht koͤnnen 
noch moͤgen ſelig machen / oder von Suͤnde erloͤ⸗ 
ſen / Denn wo die werck ſelig macheten / were 
Chriſtus vmb ſunſt geboren vnd geſtorben. 


Zum dritten / ſollen wir ja acht haben / auff 
wen vns Gott ſelbſt / die Propheten / Engel vnd 
Apoſtel weiſen / Nemlich allein auff Chriſtum 
das LTewgeborne Kindlein. Sihe / wie alle Pros 
pheten ein Wort vnd Mund fuͤren / Sie geſchwel 
gen aller Creaturen / aller Deiligen vnd Weiſen / 
bezeugen vnd gleuben / das Chriſtus allein ſey der 
Fried vnd Gerechtmacher des gantzen menſchli⸗ 
chen Beſchlechts / Wol allen denen / ſo es gleu⸗ 
ben / Verflucht aber vnd verdampt ſein / alle die 
das widerſprechen. 5 


Bey dieſer lehre ſollen alle trewe Lerer vnd 
Prediger ein Exempel nemen / das ſie jre Sch 
lein allein auff das LIewgeborne Kindlein - 
CD ALTOEE weiſen / Dnd nicht auff 
Geſetze / Nicht auff Werck noch Verdienſt / 
auff Anruffung der verſtorbenen . / 


/ 
| 


| 


i Ablas / Deſſen / Vigilien / vnd and 
bar 52 Taff Le Cite * * 


Solchs ſey gnug von dieſer ſchoͤnen vnd 
troͤſtlichen Prophecey Eſaie / Gott der Vater al 
ler gnaden / gebe allen lieben Chriſten ſeinen Dei⸗ 
ligen Geiſt / das ſie moͤgen die ſelige vnd froͤliche 
Geburt Jbeſa Chriſti recht vnd wol betrachten / 
Gott zu ehren / jrer ſeligkeit zu nutz / zu beſſerung 

jres lebens / vnd zu wolfart allen Men⸗ 

ſchen. Das gebe der liebe Gott 
vnd Vater vnſers DER. 


ren Jbeſa Chriſti / 
men. 


Ende der Predigt von der 
Geburt Chriſti. 


Im Buch der Schoͤpffung / am 
xlix. Capitel. 


Es wird das Scepter von Juda 
nicht entwendet werden / noch ein 
Meiſter von ſeinen Fuͤſſen / bis das 
der Held kome. 


As iſt die troͤſtliche vnd erf ůlte 2 
von der zukunfft vnd Regiment Chriſti / wel 
cer aus dem Stam vnd Beſchlecht Juda iſt 
geboren worden / welcher ein gewaltiger / ja 
er vnd ewiger Roͤnig iſt / wie er jm denn auch einen 
lichen Titel gibt / vnd heiſt jn 811 © / das iſt / dem 
alles — fort gehen / vnd der durch den gewalt 
des Tods vnd der Hellen / pony ein Held / hins 
durch gedrungen / den Tod vnd Teuffel uͤberwunden / 
vnd in ſein gewalt gebracht hat. | 
Es wird auch fein das Reich Chriſti hie beſchrie · 
ben vnd angezeigt / wie herrlich es ſein ſol / in dem das 
er meldet / Man werde E ſel an die Weinſtoͤck binden / 
vnd die kleider in Wein waſchen / Damit wil er anzei⸗ 
gen / das ein gering / veracht / vnd wie die Eſel / ſo mit 
ſchwerer seruitut vnd dienſtbarkeit der Juͤdiſchen Sy⸗ 
nagog verbunden / vnd mit jren Geſetzen beſchweret 
ſind / vnd mit Waſſer / das iſt / mit betriibrer menſchen 
lere getrencket / vnd alle freud vnd erquickung berau⸗ 
bet ſind /diſelbige ſollẽ durch den Helden Chriſtum / 
von aller ſolcher beſchwerung erlediget / vnd 4 — 


lichen vnd luſtigen Weinberg / das iſt / in die Chriſtli⸗ 
che Kirche gebracht / vnd durch die Tauffe darin vers 
bunden / vnd nachfolgents mit dem lieblichen Wein / 
das iſt / mit der lehre des — 1 erqui⸗ 
cket vnd froͤlich gemacht werden. Wenn aber ſolche 
heilſame zeit verhanden iſt / ſollen wir vnſere Kleider / 
das iſt / den alten Adam / damit wir bekleidet ſind / 
nach der vermanung Pauli / ausziehen / vnd durch 
Creutz vnd truͤbſal / denſelbigen aus fegen / vnd wider; 
umb in Wein / das iſt / in der lehre des Euangelij purgi 
ren / vnd ſchoͤn vnd weis machen / Damit wir nicht 
vmb des vnluſtigen hochzeitlichen Kleids willen / von 
dem E Bren vnſerm Gott ewig verſtoſſen werden. 

Alſo iſt nu dieſe herrliche Prophecey erf uͤllet / vnd 
das Scepter vnd Prieſterthumb von den Juͤden auff⸗ 
—— vnd andern Voͤlckern / wie jnen Chriſtus 
Matth. 24. ſelb angezeigt / gegeben / Ihr Stadt jem 
merlich durch die Romer verſtoͤret / vnd ſie an die vier 
ort der Welt ver ſtoſſen / vnd ins ewige elend geſchickt 
worden / Solchs iſt vns zum Exempel fuͤrgeſtelt / 
das wir die gnedige heimſuchung vñ wolthaten Chri 

ſit erkennen / vnd jm dafuͤr danck bar ſein / vnd vn⸗ 
ſer leben beſſern ſollen / damit wir nicht auch 
(des zu beſorgen iſt) wie die Jůden ge⸗ 
ſtrafft / vnd aus dem Reich Chri- 
ſt; verſtoſſen werden. 


* 


